Wiki para sa Karapatan Pantawo 2022/Mga Tiripon



Meetups (Virtual and In-person)

Abril 11, 2022
Pakikipag-ulay kay Pen Prestado, sarong sa mga nagin speaker kan WPSKP2021.

Abril 17, 2022
Nagkaigwa nin online na orientation asin planning kaiba si Ysa.iska asin Joan San Carlos  para sa paabuton na Let the Earth Breathe event sa Abril 22.

Abril 19, 2022
Nainterbyu kan organisador na si Daramlagon an pira sa mga nag-aadbokasiya manungod sa isyung pankapalibutan asin libreng kaaraman.

Abril 22, 2022
An mga myembros kan Wiki Advocates Philippines sa Naga nagkaigwa nin pisikal na tiripon tangani na pag-urulayan an mga masunod na aktibidades. Kaiba igdi sinda Simcha4, 42PerSpEx, Daramlagon, dangan nagkaigwa man nin pagtiripon an mga boluntaryo sa Pasacao Camarines Sur katakod kan Earth Day kun sain nakisumaro an nasa 21 bagong partisipantes asin 11 myembros kan organisasyon. Pagkabanggi, nagkaigwa nin hururon manungod sa pighahaman na mga proyekto para sa mga eskwelahan kan Catanduanes kaiba an parasurat na si Nap Arcilla. 

Naga

Pasacao

Abril 30, 2022
Nagkaigwa nin serye nin edit-a-thon kaiba si Daramlagon, Virusnecross, asin Tinagoblumentritt.

Mayo 8, 2022
Nagkondusir nin meetup asin orientation kaibanan si Jov Almero, Rea Robles asin Ken Collantes.

Mayo 11, 2022
Nagkokondusir nin training an mga volunteers gikan sa Pasacao, Camarines Sur bilang preparasyon sa paabuton na outreach activity sa isla kan Catanduanes.

May 13, 2022
Kiwix Offline Wiki Assembly and Testing kaiba Tinagoblumentritt, Daramlagon, and Virusnecross. Idodonar an nasabing device sa Bislig Elementary School sa Catanduanes. Papamayuhan ni Kunokuno an paghatod kan device asin pagtukdo sa mga maestra kun pano ini magagamit bilang pantabang na reperensya kan mga estudyante asin kapwa Maestra. An sadit na proyektong ini nahaman sa pakikipag-ulay ki Mr. Nap Arcilla, sarong parasurat asin prinsipal kan nasambitan nang iskwelahan.

Mayo 18, 2022
One-on-one meetup na pigpadalagan ni Tinagoblumentritt kaiba an estudyante nyang si Thinker.

Mayo 25, 2022
Nagkondusir nin halipot na hururon manungod sa kampanyang #WikiForHumanRights asin photowalk si Maerui-sama kaiba an mga estudyanteng volunteer.

Mayo 26 - 27, 2022
Nagkaigwa nin meetup sinda Tinagoblumentritt, Daramlagon, Virusnecross asin premyadong parasurat na Emmanuel Barrameda. Naghiras si Barrameda nin manungod sa bago nyang koleksyon nin usipon dapit sa bagyo sa Pilipinas. Nagdonar man sya nin magkapirang kopya kan libro asin mga ladawan kan epekto kan mga bagyong uminagi sa Catanduanes.

Mayo 28, 2022
Nagkondusir nin tutorial, discussion, asin edit-a-thon kaiba sinda Pat Hidalgo, Andy Hidalgo, Ernest Asence, asin Matt sa Paseo del Rio Bicol Pub. Pinanginutan ini ni Daramlagon. Tinawan man sinda nin libreng stickers.

Mayo 29, 2022
Magkasuhay na orientation kaiba si Alexssa Odiver asin si Elmer Ramos. Ipinaliwanag sainda an obheto kan #WikiForHumanRights campaign asin Lingua Libre recording. Pig-set sa Hulyo an saindang follow-up session. Tinawan man sindang libreng stickers. Nag-donar man si Elmer Ramos nin duwang libro na pighagad nyang i-digitize tanganing magamit na susugan para tumangan an historical revisionism sa Pilipinas.

Hunyo 3, 2022
Nag-ambag an parasurat na si Emmanuel Barrameda nin mga ladawan konektado sa bagyong Rolly na nagtao nin labing pagkaraot sa pirang syudad sa Catanduanes.

Hunyo 9, 2022
Nagkondusir nin oryentasyon asin tutorial kaiba si Ysa.iska asin Joan San Carlos.

Hunyo 12 - 13, 2022
Nagkondusir nin zine & fair bilang pakikisumaro sa Tinang 83, grupo nin mga pasurog-daga, parauma, artista asin peryodista na ilegal na inaresto sa Tinang, Tarlac. An gabos proceeds kan nasabing aktibidad ipapadara para sa bail kan Tinang 83. Inorganisa an aktibidad kan Artifa (Artists Against Fascism) sa pakikipagtabangan sa Wiki Advocates Philippines. Ini pagselebrar man kan Aldaw nin Katalingkasan sa Pilipinas.

Hunyo 23, 2022
Nagkondusir nin orientation, tutorial asin edit-a-thon kaiba Joan San Carlos para sa #WikiForHumanRights asin Lingua Libre. Limang artikulo an dapat nyang idakitaramon bilang takehome assignment.

Talks

Abril 22, 2022
Nagpartisipar sinda Daramlagon, Virusnecross, asin 42PerSpEx sa State of the Philippine Environment Talk sa Zoom. An mga volunteers natawan man kan video recording kan nasabing talk.

Abril 23, 2022
Nagin kasaro an Wiki Advocates Philippines sa ginibong serye nin Let the Earth Breathe sa syudad nin Naga. Nagpartisipar an mga myembros na sinda Daramlagon, 42PerSpEx, asin Simcha4. An video recording nakasalang ngunyan sa video editing na ia-upload sa Commons bago mag-Mayo 15.